David Suazo
Oskaras Davidas Suasas Velaskesas (isp. Óscar David Suazo Velázquez; g. 1979 m. lapkričio 5 d.) – buvęs Hondūro futbolininkas, rungtyniavęs puolėjo pozicijoje. 1999–2012 m. rungtyniavo nacionalinėje rinktinėje. Karjerą pradėjo Hondūro klube C.D. Olimpia. Nuo 1999 m. pradėjo žaisti Italijos Cagliari Calcio klube, ten praleido 8 metus. 2007 m. dėl žaidėjo susigrūmė du Italijos lygos grandai: AC Milan ir FC Internazionale. Galiausiai pasirašė 9,4 mln. £ sutartį su Interu. Ten žaidė nedaug, buvo skolinamas Benfica, Genoa klubams. David Suazo su olimpine rinktine dalyvavo 2000 m. vasaros olimpinėse žaidynėse.